CELEX: 32019D0286
Language: da
Date: 2019-02-12 00:00:00
Title: Kommissionens afgørelse (EU) 2019/286 af 12. februar 2019 om forslaget til borgerinitiativ »Krav om bedre regulering af e-cigaretter!« (meddelt under nummer C(2019) 926)

19.2.2019   
               
               
                  DA
               
               
                  Den Europæiske Unions Tidende
               
               
                  L 47/45
               
            
         KOMMISSIONENS AFGØRELSE (EU) 2019/286
         af 12. februar 2019
         om forslaget til borgerinitiativ »Krav om bedre regulering af e-cigaretter!«
         
            
               (meddelt under nummer C(2019) 926)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Krav om bedre regulering af e-cigaretter!« (»Let's demand smarter vaping regulation!«) er følgende: »Vi opfordrer Kommissionen til at ophæve artikel 20 i Europa-Parlamentets og Rådets direktiv 2014/40/EU (2) og udarbejde en specifik lovgivning, hvor der klart skelnes mellem e-cigaretprodukter på den ene side og tobaksvarer og lægemidler på den anden side.«
                  
               
                     (2)
                  
                  
                     Målene for forslaget til borgerinitiativ er følgende: »Fjerne artikel 20 i direktiv 2014/40/EU og i overensstemmelse med det indre markeds funktion erstatte den med en specifik videnskabelig, evidensbaseret lovgivning, hvor der skelnes mellem e-cigaretprodukter på den ene side og tobaksvarer og lægemidler på den anden side; sikre ny lovgivning baseret på obligatorisk overholdelse af robuste standarder for produktkvalitet, -sikkerhed og -fremstilling samt en ansvarlig markedsføringspraksis, der beskytter unge; politikken for brug af e-cigaretter bør fremme innovation og sikre, at rygere og brugere af e-cigaretter informeres klart om og gives adgang til mindre skadelige tobaksfrie alternativer.«
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Der kan vedtages EU-retsakter til gennemførelse af traktaterne:
                     
                                 —
                              
                              
                                 med henblik på samordning af medlemsstaternes love og administrative bestemmelser, der vedrører adgang til at optage og udøve selvstændig erhvervsvirksomhed, på grundlag af artikel 53, stk. 1, og artikel 62 i traktaten om Den Europæiske Unions funktionsmåde (TEUF)
                              
                           
                                 —
                              
                              
                                 med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion, på grundlag af artikel 114 i TEUF.
                              
                           
               
                     (6)
                  
                  
                     Af disse grunde falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »Krav om bedre regulering af e-cigaretter!« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Krav om bedre regulering af e-cigaretter!« registreres hermed.
         
         
            Artikel 2
            Denne afgørelse træder i kraft den 20. februar 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Krav om bedre regulering af e-cigaretter!«, der repræsenteres ved Dustin DAHLMANN og Mose GIACOMELLO, der fungerer som kontaktpersoner.
         
         
            Udfærdiget i Strasbourg, den 12. februar 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.
         
            (2)  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1).